Minun ja Suzannen piti pelata kaksinpelin finaalissa kello 10.
Istuin katsomassa aamutelevisiota kahvikupposen kera.
Hän lähetti viestin, että hänellä on maha kipeä.
Hän ei ole ikinä perunut peliä 2,5 vuoden aikana.
Keskustelu oli yllättävän lyhyt.
Jokin ei täsmää. Sellainen ei ollut hänen tapaistaan.
Hän käytti paljon hymiöitä ja sen sellaisia.
Hän ei ollut kirjoittanut niin aiemmin.
Soitin hänelle päivittäin sen jälkeen, mutta hän ei vastannut.
Jokin oli hullusti, ja päätin soittaa poliisille.
On kylmä iltapäivä 15. tammikuuta 2020-
kun poliisi saa huolestuneen soiton Vallentunasta.
Nainen on yrittänyt saada kiinni ystävänsä Suzannen-
- saamatta vastausta.
Hän on yrittänyt saada kiinni myös Suzannen miehen Larsin.
Eikä ole tavoittanut häntäkään.
Konstaapeli Mikaela ja kaksi hänen kollegaansa-
saavat tehtäväkseen käydä pariskunnan luona.
Meillä oli uusi kokelas, jonka kanssa puhuimme.
He olivat todennäköisesti lähteneet matkoille.
Mielenhäiriö oli ikävin vaihtoehto-
ja että toinen oli tappanut toisen ja sen jälkeen itsensä.
Mutta se ei tuntunut todennäköiseltä.
Menimme silti tutkimaan asiaa.
Kun tulimme paikalle, näimme keittiössä adventtitähden valon.
Muuten oli pimeää.
Menimme koputtamaan ovelle.
Emme saaneet vastausta ja katsoimme olohuoneeseen.
Loput ikkunat oli peitetty täkeillä tai verhoilla.
Emme nähneet sisälle. Se oli erikoista.
Ajoimme talon luo ja väläytimme sinisiä valoja-
jotta joku kotona oleva reagoisi siihen.
Mutta emme saaneet reaktiota.
Siellä oli aivan hiljaista-
ja naapuri oli nähnyt auton lähtevän edellispäivänä.
Kun poliisi jututtaa naapuria, he alkavat epäillä-
että Larsille ja Suzannelle on tapahtunut jotain.
Postilaatikossa oli postia.
Postia ei ollut haettu viime päivien aikana.
Pariskunnan auton on nähty lähtevän edellispäivänä-
mutta postia ei ole haettu, mikä herättää poliisin epäilykset.
Naisen työpaikkaan otetaan yhteyttä.
Hän ei ole ollut töissä viime päivinä.
Naisen veljeä jututetaan, ja hän on huolissaan.
Mikaela kollegoineen päättää toimia.
Murramme oven. Kollegani menee edeltä, ja minä seuraan.
Viimeisenä tulee kokelas.
Kun ovi avautuu, haistamme jotain.
Sen hajun tunnistaa, kun on työskennellyt poliisina.
Siltä haisee, kun joku on kuollut. Siellä haisee veri.
Keittiön lattialla makaa ruumis.
Kasvot ovat poispäin. Ruumis on peitetty viltillä niin-
ettei siitä näe, onko kyseessä itsemurha.
Onko joku murhannut toisen ihmisen?
Edessäni on suljettu ovi, ja se on vaaravyöhykettä.
Avaamme oven ja olemme pilkkopimeässä. Ikkuna on peitetty.
Näen kasvot, jotka ovat kääntyneet minua kohti.
Mutta ne ovat monen muovikerroksen peitossa.
Sanon kokelaalle: "Sinun ei tarvitse katsoa tätä."
Sellaista kärsimystä ei kenenkään tarvitse nähdä-
- enemmän kuin on tarpeen.
Menemme ulos, suljemme oven ja pyydämme apuvoimia.
Kerromme löytäneemme kaksi ruumista.
Talosta löydetään 61-vuotias Lars Bystedt-
- ja 52-vuotias Suzanne Dunå.
Poliisi epäilee jälkien perusteella murhaa.
Aloitetaan tutkinta. Rikostutkija Jonas Sundelin kutsutaan paikalle.
Talossa on hiljaista.
Melko pimeää. Jossain lampussa palaa valo.
Siellä näkyy merkkejä murrosta.
Laatikoita ja kaappeja on avattu.
Näkyvyyttä keittiöön on yritetty peittää kankaalla.
Keittiön pöydässä on veritahroja.
Lattialla makaa ihminen omassa veressään.
Hänen päällään on tuoli, aivan kuin ruumiin kätkemiseksi.
Poliisi on ymmällään-
koska tekijä tuntuu käyneen paikalla monta kertaa.
Pöydällä oli paljon verta, ja se oli valunut lattialle-
- ja sen alla olevalle peitolle.
Mutta verta ei ole peiton yläpuolella.
Peitto on laitettu sinne sen jälkeen, kun verta on vuotanut-
- ja se on kuivunut pöydälle.
Käännämme ruumiin ja näemme kaulassa viiltohaavan.
Hellan päällä on tyhjä puukkokotelo.
Murha-ase saattoi olla siinä.
Tutkijat ottavat jäljet talteen keittiöstä-
ja etenevät makuuhuoneeseen, missä toinen ruumis on.
Makuuhuoneen edessä makaa nainen.
Hänellä on muovia päänsä ympärillä ja vyö kaulan ympärillä.
Sekä vyötä että muovia on voitu käyttää tappamisessa.
Ranteiden ympärillä on jäljet.
Kaksi pientä samansuuntaista jälkeä.
Aivan kuin käsiraudoista.
Kun tutkimme asiaa, käsiraudat alkavat kiinnostaa enemmän.
Selässä on kengänjälki lapaluiden välissä.
Myös lattialla on kengänjälkiä.
Olisiko joku tallonut hänen selkäänsä?
Samanlainen jalanjälki löytyy myös keittiöstä.
Sieltä löytyy lisäksi kengänjälki, jossa on ovaali kuvio.
Kengänjälkiä epäillään tekijöiden jättämiksi-
- ja ne lähetetään analysoitaviksi-
yhdessä muiden talosta löytyneiden todisteiden kanssa.
Toimintatapa pisti silmään.
Kaksi uhria oli murhattu eri tavoilla.
Se saattoi viitata useampaan tekijään.
Toisen uhrin kaula oli viilletty. Se oli raaka ja yllättävä murha.
Toinen oli kuristettu, kasvot oli kääritty muoviin.
Se oli kidutustyyppinen murha.
Lisäksi ikkunoita oli peitetty.
Se voi viitata siihen, että uhrit olivat jonkin aikaa elossa-
ja heiltä haluttiin ehkä tietoja tai rahaa.
Poliisi kartoittaa Larsin ja Suzannen liikkeitä-
nähdäkseen, olisiko joku halunnut vahingoittaa heitä-
ja löytääkseen syyn sille, miksi heidät murhattiin.
On mahdotonta kuvitella, mitä tapahtui.
Että niin todella tapahtui. Sitä on vaikea sulattaa.
Olen yhtä aikaa surullinen ja vihainen.
En voi käsittää, ettei heitä ole enää.
Lars oli minulle kuin veli. Minä ja Lars olimme ainoita lapsia.
Hän soitti aina kitaraa.
Hän soitti ystävien kanssa eri bändeissä.
He soittivat ja äänittivät musiikkia.
Hän rakasti eläimiä ja luontoa.
Saatoimme istua tuntikausia metsässä puhumassa.
Hänen kanssaan saattoi puhua mistä vain.
Suzanne oli maailman kilteimpiä ihmisiä.
Iloinen, hauska ja nauravainen.
Hän levitti hyvää tuulta ympärilleen.
Larsista tuli onnellinen, kun he tapasivat, ja heillä oli hieno suhde.
Kenelläkään ei ollut pahaa sanottavaa Larsista tai Suzannesta.
Mitään uhkaavaa ei löydetä. He palaavat rikospaikalle-
ottamaan selvää pariskunnan autosta-
- joka on kadonnut jäljettömiin.
Tiedämme, että auto on liikkunut-
- rikospaikan lähettyvillä.
Luultavasti pariskunnan tappaneet tekijät-
ovat ajaneet heidän autoaan. Joten auto on etusijalla.
Pariskunnan auton lisäksi siellä nähtiin amerikkalainen auto.
Jeep Cherokeen kaltainen.
Erään teorian mukaan tekijät-
kävivät rikospaikalla myös murhien jälkeen.
Sen teorian mukaan he etsivät jotain.
Kun poliisi tutkii lähemmin Larsin ja Suzannen raha-asioita-
käy ilmi, että he elivät säästäväisesti.
Kesällä 2019 Lars myi sukutilan.
Metsä ja muu teettivät paljon töitä.
Hän halusi eteenpäin elämässään.
Se oli noin puoli vuotta ennen murhia.
Se oli iso kauppa, noin 14 miljoonaa kruunua.
Se oli yksi meitä kiinnostavista asioista.
Poliisi etsii lisää johtolankoja-
- pariskunnan tilitiedoista.
He ovat säästäväinen pari, joka ei tuhlaile liikoja.
On kuitenkin tehty merkittävä tilisiirto-
- lähellä murhien ajankohtaa.
60000 kruunua miehen ja 60000 kruunua naisen tililtä.
Se on tietenkin yksi johtolanka-
- jota pidämme tärkeänä.
Poliisi ottaa yhteyttä pankkiin saadakseen selville-
mille tilille rahat on siirretty, mutta tiedonsaannissa kestää.
Heidän odottaessaan pankin vastausta tehdään läpimurto.
17. tammikuuta parin Skoda löydetään Norrtäljestä.
Norrtäljessä on laivaliikennettä.
Ajattelimme, että tekijät ovat voineet paeta ulkomaille.
Miksi auto päätettiin jättää Norrtäljeen?
Se on arvoitus.
Ajattelimme, että tekijät saattoivat lähteä ulkomaille.
Hän jätti auton Norrtäljeen ja lähti laivalla.
Se voisi vaikeuttaa, mutta myös helpottaa asiaa-
koska oli olemassa digitaalista valvontakameran kuvaa.
Käymme matkustajalistoja läpi.
Poliisi tutkii laivaterminaalista saatua materiaalia.
Mutta se ei tuota tulosta. Kun jälkien uskotaan kylmenneen-
poliisi saa viimein vastauksen pankilta.
Murhailtana tehtiin tilisiirto-
joka jäljitetään asuntoon Vallentunassa. 28-vuotias mies.
Kuka on se 28-vuotias? Onko hän murhaaja?
Onko hän ryöstänyt heidät? Onko hänet pakotettu-
- vahtimaan tilisiirtoa?
Voiko joku muu olla murhaaja?
Poliisi on aikeissa pidättää heti yhden henkilön-
- ilmi tulleiden tietojen valossa.
Meidän täytyy pitää pää kylmänä.
28-vuotias mies asuu Vallentunassa-
- vajassa äidin pihalla.
Ehkä hän ei tehnyt rikosta.
Ehkä hän myi autoja.
Hän on aika tavallinen kaveri.
Hänellä ei ole rikosrekisteriä.
Tuntuu oudolta, että joku tekisi sellaisen rikoksen-
- ilman aiempaa rikostaustaa.
Poliisi yrittää yhdistää 28-vuotiaan pariskuntaan.
Sen lisäksi, että 28-vuotias asuu pariskunnan lähellä-
28-vuotiaan lapsuudenystävä asui Larsin myymällä sukutilalla.
Olisiko ystävä voinut kertoa 14 miljoonasta?
Tieto rikospaikasta voisi olla syy siihen-
- että tekijät tulivat takaisin.
Saimme tietää tutkinnan alussa, että lähistöllä oli nähty Jeep Cherokee.
28-vuotiaalla on Jeep Cherokee.
Se tekee asiasta mielenkiintoisemman.
28-vuotiasta tutkitaan tarkkaan-
ja huomataan jotain, mikä vaikeuttaa tutkintaa.
Murhien jälkeen 28-vuotias on matkustanut Barcelonaan.
Toimivaltamme ei ulotu ulkomaille.
Mutta hän on ollut tytön kanssa Barcelonassa.
Hän ostaa Guccin laukkuja kuin tämä olisi hänen tyttöystävänsä.
Raha tuntuu polttelevan taskuissa.
28-vuotias tuhlaa isoja summia rahaa-
ja hän on ollut yhteydessä erääseen henkilöön Ruotsissa.
Hän on pitänyt tiiviisti yhteyttä erääseen mieheen.
He puhuvat siitä, millaista on olla vankilassa.
Minkä rikoksen he ovat tehneet?
Se voi liittyä kaksoismurhaan.
Vaikka 28-vuotias on Barcelonassa-
poliisi haluaa saada valvontakameran nauhat-
joista he voivat nähdä, mitä 28-vuotias on tehnyt-
- ennen ja jälkeen rikoksen.
Näemme, että 28-vuotias käy eri panttilainaamoissa.
Hänellä on ollut uhreille kuuluneita tavaroita-
- jotka hän on pantannut.
Se todistaa, että hän on ainakin käynyt talossa-
ja melko luultavasti ollut mukana ryöstössä.
Lisäksi 28-vuotiaasta löytyy valvontakameran kuvaa-
- joka kiinnostaa poliisia.
Se on Ica-kaupasta lähellä rikospaikkaa.
Samana päivänä, kun Lars ja Suzanne murhattiin.
Mutta 28-vuotias ei ole yksin, vaan erään toisen miehen kanssa.
Onko hän toinen tekijä? Vai kuka mies on?
Poliisi löytää lisää videokuvaa, jossa miehet ovat yhdessä.
Näemme, että 28-vuotias on Norrtäljessä.
Uhrin Skoda jätettiin Norrtäljeen.
Teoriassa he saattoivat ajaa auton sinne.
Toinen mies on hieman nuorempi kuin 28-vuotias.
Kun häntä tutkitaan, käy ilmi-
että 28-vuotias piti häneen yhteyttä Barcelonassa ollessaan.
Nuorempi mies on töissä rakennusalalla.
Hän on pitänyt paljon yhteyttä 28-vuotiaaseen.
Nuorempi mies eli tavallista elämää.
Hänellä oli tyttöystävä, asunto Vallentunassa, työ-
ja hän halusi lapsia. Hän eli aivan tavallista elämää.
Poliisi kerää vielä lisää valvontakameran kuvaa-
ja alkaa etsiä nauhoilta nuorempaa miestä.
Nuorempi mies ostaa kommandopipon.
Valvontakameranauhalta näkyy myös-
että joku mies yrittää nostaa rahaa uhrin pankkikortilla.
Miehellä on silloin päässään kommandopipo.
Samanlainen kommandopipo, joka ostettiin päiviä ennen murhaa.
Myös nuorempi mies voidaan yhdistää nyt rikokseen.
Poliisi näkee tekstiviestikeskustelun-
28-vuotiaan ja nuoremman miehen välillä.
28-vuotias aikoo palata Ruotsiin.
Voimme kartoittaa hänen menemisiään paremmin.
Keitä he ovat ja mikä heidän osuutensa on murhiin?
Poliisin pitää toimia pian-
ja kerätä riittävästi todisteita, että miehet voidaan pidättää-
ennen kuin he ehtivät tuhota todisteita tai tehdä lisää rikoksia.
Kun 28-vuotias palaa Ruotsiin, nuorempi mies hakee hänet.
Se oli mielenkiintoista.
Samaan aikaan, kun miehiä tarkkaillaan, tutkijat-
analysoivat tavaroita rikospaikalta ja pariskunnan autosta.
Moni rikostutkija tutkii Skodaa.
Toiset tutkijat tutkivat auton sisältä.
Autosta löytyy nuoremman miehen DNA:ta.
Meillä on perusteltu epäily tilisiirron takia.
Se tehtiin rikoksen aikoihin.
He ovat yhdessä ja ovat valmistautuneet siihen.
He puhuvat pitkistä vankeusrangaistuksista.
Kaikki täsmää, ja meidän pitää iskeä.
Kolme viikkoa murhien jälkeen poliisi päättää pidättää miehet.
Samalla suoritetaan kotietsintä.
Löydämme 28-vuotiaan kotietsinnässä kellon.
Hän yritti pantata sen tukholmalaiseen panttilainaamoon.
Kellosta löytyy naisen DNA:ta.
Poliisi voi viimein alkaa kuulustella miehiä erikseen-
ja kuulla, mitä he vastaavat murhasyytteisiin.
28-vuotias sanoo ensimmäisessä kuulustelussa: "En kommentoi."
Hän ei vastannut mitään.
Luulimme, että hän tekee samoin jatkossa.
Meidän pitää silti jatkaa töitä.
Nuoremmalta mieheltä kysytään syytöksistä.
Ekassa kuulustelussaan hän sanoo: "Oi."
Hänellä oli selitys, miksi he olivat olleet siellä.
He koeajoivat auton ja joivat sen jälkeen kahvit keittiössä.
Se voi olla alibi nuoremmalle miehelle-
- miksi hän oli autossa ja talossa.
Että hän ei liittynyt rikokseen mitenkään.
Miehet kieltävät rikokset, ja poliisin pitää löytää todisteita-
jotka vahvistavat syyllisyyden tai vapauttavat heidät.
Kun nuoren miehen yhteyksiä tutkitaan-
nähdään, että 16. tammikuuta hän poikkeaa tutusta kaavasta-
- ja käy metsässä.
Yhden teorian mukaan hän saattoi viedä sinne jotain.
Yksi poliisin analyytikoista ehdottaa-
että reitin varrelta pitäisi käydä etsimässä asioita.
Mutta metsäalue on laaja.
En usko siihen ideaan.
Mutta mietin silti, että miksipä ei.
Kokeilemme sitä.
Nuoremman miehen liikkeiden kartoituksessa näimme-
että hän oli 16. tammikuuta aikaisin aamulla matkalla töihin-
ja otti yhteyttä 28-vuotiaaseen luettuaan Aftonbladetista-
että kaksi ihmistä oli löydetty kuolleena mökistä.
Hän ilmoittautuu sairaaksi.
Hän ilmoitti työnantajalleen, että on sairas eikä voi hyvin.
Hän lähtee kohti Norrtäljeä.
Norrtäljessä nuorempi mies ottaa taas yhteyttä 28-vuotiaaseen.
Heti puhelun jälkeen hän menee huoltoasemalle.
Nuorempi mies ostaa viisi litraa OKQ8:ia.
Sen jälkeen hän ostaa viisi litraa bensaa toiselta huoltoasemalta.
Kun nuorempi mies on tehnyt ostoksensa Norrtäljessä-
hän ajaa tavallisesta poikkeavaa reittiä.
Hän päätyy keskelle metsää.
Poliisi tutkii alueen ja toivoo löytävänsä jotain-
jonka nuori mies on hävittänyt.
Olimme olleet siellä ehkä pari tuntia etsimässä.
Silloin etsimistä ehdottanut analyytikko soittaa.
Hän oli täällä, hieman sivussa päätieltä-
- vasemmalla palopaikan luona.
Se näytti poltetulta tietokoneelta.
Ja tunnuslukulaitteelta.
Kun kuulin sen, ajattelin heti-
että ne ovat varmasti uhrien talosta.
Sieltä uupui tietokone ja tunnuslukulaite.
Alue on suuri. Mahdollisuus löytää maaseudulta-
palopaikka monen kuukauden jälkeen on pieni.
Sellaisessa asialle omistautumisessa on voimaa.
Sellainen edesauttaa tutkintaa.
Oli siistiä, että löysimme neulan heinäsuovasta.
Palopaikalla olleet esineet ovat niin palaneita-
- ettei niistä löydy jälkiä.
Mutta tutkinnanjohtaja pitää niitä silti merkittävinä tutkinnalle.
Emme sano, että se on murha-ase, mutta löytyi puukko.
Löytyi käsiraudat. Ruumiinavauksessa selvisi-
että naisella oli jälkiä käsiraudoista.
Löytyi myös autonavain, joka käy Skodaan-
- joka löydettiin Norrtäljestä.
Poliisi saa vastaukset rikospaikan jälkien analysoinnista.
Ikävä kyllä niistä ei selviä mitään.
Mutta muutamia kiinnostavia asioita käy ilmi.
Kuka laittoi peiton miehen päälle?
Löydämme tutkinnassa DNA-profiilin-
joka on 28-vuotiaan. Eli hän on laittanut peiton.
Yhteen kysymykseen on tärkeä saada vastaus.
Kuka jätti kengänjäljen Suzannen selkään?
Käytämme paljon energiaa oikean kengän löytämiseen.
Hankimme eri kokoisia ja mallisia kenkiä.
Luulemme löytäneemme oikean.
Se on isoa kokoa. Nuorempi mies on isokokoinen.
Hänellä on isot jalat, samoin ovat hänen kenkänsä.
Teoriana on, että hän kuristi ja otti tukea selästä.
Miehen autosta löytyy jotain mielenkiintoista.
Takavarikoitu Jeep Cherokee vietiin tutkittavaksi.
Tutkinnassa löytyi hiuksia.
Lähemmässä tarkastelussa selvisi-
että yksi hiuksista täsmää kuolleen naisen hiuksiin.
Tutkimme lisää henkilöautoja.
Muun muassa nuoremman tekijän Volvon.
Sieltä löytyi muun muassa laukku.
Sieltä löytyi verinen paperituppo.
Paperissa oli kahden ihmisen verta.
Osa oli kuolleen miehen, osa 28-vuotiaan tekijän.
Kun poliisi kysyy 28-vuotiaalta uusista todisteista-
hän alkaa neljä kuukautta vaiettuaan viimein puhua.
28-vuotias tunnustaa, että he ryöstivät heidät.
He ajavat talolle Surstassa.
He menevät taloon, ja 28-vuotias lähtee talosta.
Kun nuorempi mies tulee ulos, Lars ja Suzanne ovat kuolleet.
Hän ei ole talossa, kun rikokset tehdään.
Kun nuoremmalle kerrotaan uusista epäilyksistä-
- hän muuttaa tarinaansa.
Nuorempi mies syyttää vuorostaan 28-vuotiasta.
Hän sanoo, että 28-vuotias on molempien murhien takana.
Teimme rekonstruktion heidän kanssaan rikospaikalla.
He saivat kuvailla, miten kaikki tapahtui.
28-vuotias tönäisi häntä-
niin että hän tallasi Suzannen päälle.
Niin hän selitti kengänjälkensä selässä.
Kuulusteluiden aikana tehdään mielenkiintoinen löytö.
Poliisi huomaa, että molemmat miehet saivat murhapäivänä viestin-
jossa on yksityiskohtainen suunnitelma rikoksesta.
Lähettäjän nimi on Theo Arkas.
Onko Theo Arkas tekijä? Onko hän murhaaja?
Nuorempi mies ja 28-vuotias saavat murhapäivänä sähköpostin.
Theo Arkas on kirjoittanut, miten ryöstö toteutetaan.
Kuka tekee mitä, ja miten toimitaan-
- että heistä tulee miljonäärejä.
Keskusteluista näemme, että he ovat suunnitelleet sitä kauan.
Eikä vain ennen murhaa. Theo Arkas on antanut käskyjä-
ja kirjoittanut, että nuorempi mies saa mainetta-
koska hän on tehnyt tiettyjä asioita.
Viestissä kävi ilmi, miten rahat aiottiin jakaa.
Nuorempi mies sanoo tekevänsä, kuten 28-vuotias haluaa-
ja 28-vuotias sanoo, että paine tulee ylhäältäpäin.
Poliisi näkee, että vielä murhien jälkeenkin-
epäillyt ovat pitäneet yhteyttä Theo Arkasiin.
28-vuotias on lähettänyt Theo Arkasille sähköpostin.
Hän sanoo, että nuorempi mies teki sen.
Poliisi ei löydä Theo Arkasia rekisteristään.
Hänet pitää löytää jollain muulla tavalla.
Onko sähköpostia tai tilisiirtoja?
Kun he kaivelevat lisää, löytyy jotain yllättävää.
Sen on lähettänyt sama henkilö, lähettäjä on sama.
28-vuotias on itse lähettänyt sähköpostit.
Mutta hän väittää, että on kolme eri henkilöä.
Aloimme ymmärtää, että kyse on keksitystä henkilöstä.
Kysymme siitä kuulustelussa 28-vuotiaalta.
Hän kiistää sen.
28-vuotias on luonut fiktiivisen maailman.
Hänellä on useita persoonia.
Puolet heistä on olemassa, toinen puoli on keksitty.
Heistä oli tarkoitus tehdä vaarallisempia-
- jotta heillä voi uhkailla.
Poliisi päättää paljastaa nuoremmalle miehelle-
että Theo Arkasia ei ole olemassa.
Nuoremman miehen on vaikea käsittää kuulemaansa.
Poliisin pitää toistaa, että Theo Arkas on 28-vuotias mies.
Hän alkaa tajuta, ettei kyseessä ole oikea henkilö.
Se oli hänelle vaikeaa.
Hän reagoi fyysisesti kuulusteluhuoneessa.
Hän pyytää taukoa.
Kun hän tulee takaisin, hän puhuu tunnin.
Emme keskeyttäneet häntä kertaakaan.
Minä ja kollegani pidätimme henkeä ja kuuntelimme-
- hänen kertomustaan.
Kun heidät pidätettiin, heidän puhelimensa takavarikoitiin.
Poliisi saa viimein kerrottua heille tietonsa-
keskustelusta, jonka he kävivät murhista.
Keskustelu oli pelottava. Täysin tunteeton.
28-vuotias tuntui olevan ohjaksissa.
Nuorempi mies vastailee vain lyhyesti.
Nuorempi mies kirjoittaa ikäviä asioita-
mutta 28-vuotias tuntuu olevan ohjaksissa.
Se armoton keskustelu-
- on hyvä lähde tutkinnalle.
Halumme suorittaa paras mahdollinen tutkinta-
juontaa juurensa siitä. Se pistää silmään.
16.11.2020 käydään oikeudenkäynti molempia vastaan-
- Attundan käräjäoikeudessa.
Nuorempi mies istui tämän pöydän ääressä.
28-vuotias istuu tässä, kun käsiraudat on otettu pois.
Entisten ystävien välillä on kuilu.
He ovat olleet kolme vuotta tiiviisti yhteydessä toisiinsa.
Jutelleet, soitelleet ja olleet yhdessä.
Kun 28-vuotias on soittanut, nuori mies on lähtenyt heti.
Nyt he eivät vilkaisekaan toisiinsa.
Nuori mies kääntää katseena 28-vuotiaaseen-
vain kun 28-vuotias sanoo hänen olleen ainoa murhaaja.
On erikoista, että kaksi epäiltyä-
on samaa mieltä niin paljosta. Suunnittelusta ja keskustelusta.
He ovat samaa mieltä murhiin asti.
Aikaisin aamulla 11. tammikuuta 2020-
28-vuotias lähettää nuoremmalle miehelle tekstarin-
- jossa lukee: "Ylös ja ulos."
He menevät aamupalalle McDonald'siin Hägernäsissä.
Sitten he ajavat talolle Surstassa, mutta parkkeeraavat km:n päähän.
He menevät perille jalan.
He jäävät talon ulkopuolelle odottamaan.
Nuorempi mies kertoo kuulustelussa, että he olivat samaa mieltä.
Jos Suzanne on kotona, he eivät mene sisään.
Sitten ulkovalo syttyy.
Nuori mies menee eteenpäin.
Menin ovelle. Melkein ryömin eteenpäin.
Minua hermostutti niin, että sydän oli tulla ulos rinnasta.
Sitten hän potkaisee tai iskee.
Hän astuu sisään ja kuulen iskun.
Juoksen talon ovelle.
Hän seisoo Larsin edessä, joka istuu keittiön tuolissa.
Hänen edessään pöydällä on leipäveitsi.
Hän sanoi: "Haluatteko rahaa? Meillä ei ole rahaa."
Menin paniikkiin, tunsin Larsin ja Suzannen entuudestaan.
Käskin heidän istua. Käskin hänen ottaa rauhallisesti.
Jos kaikki ovat rauhassa, ei käy kuinkaan. Tämä on vain ryöstö.
Sen jälkeen heidän kertomuksensa alkavat erota toisistaan.
Ensin kuului heidän puhettaan keittiöstä, sitten vain meteliä.
Lars makasi keittiön lattialla.
Verilammikko pään alla kasvoi koko ajan.
Christoffer seisoi huutamassa hänelle.
Hän katsoi minua ja meni sitten makuuhuoneeseen.
Kuulin sieltä mekkalaa.
Sitten kuului, kun muovia otettiin rullasta.
Christoffer tuli takaisin makuuhuoneesta.
Hän otti kiinni takistani ja veti minut makuuhuoneeseen.
Yritin olla tallaamatta naisen päälle.
Mutta jalkani osui häneen.
Astuin hänen selkänsä päälle.
Menin ulos laitettuani Suzannelle käsiraudat.
Hän aikoi sitoa Larsin jollain tavalla.
Saan etumatkaa, koska olen lähellä autoa.
Hetken päästä kuulen äänen, joka on kuin tömähdys.
Hänen hanskansa läpi vuotaa verta, ja kysyn, mitä tapahtui.
Saan melko pian selville-
että Lars ja Suzanne eivät ole enää elossa, kun lähdemme.
Syyttäjällä on vaikeaa.
Vain kaksi henkilöä tietää, mitä talossa oikeasti tapahtui.
Kaksi miestä, jotka syyttävät toisiaan.
Vuosi murhien jälkeen käräjäoikeus antaa tuomionsa.
28-vuotias Christoffer Öhman tuomitaan elinkautiseen-
koska hän tappoi Suzannen nuoremman miehen kanssa.
Myös nuorempi mies tuomitaan elinkautiseen.
Mutta ketään ei tuomita Larsin murhasta.
Ei mene kauan ennen kuin tuomiosta valitetaan.
Tapaus menee hovioikeuteen.
Kaksi miestä meni taloon, ja kaksi ihmistä kuoli.
Tapaus on selvä.
Mutta juridisesti pitää selvittää, kuka teki mitä.
Murhatapauksessa vaaditaan todisteita.
Todisteiden täytyy olla pitäviä-
että tekijä on tehnyt niin kuin syyttäjä väittää.
Hovioikeus tarttui kengänjälkeen Suzannen selässä.
Se täsmäsi nuoremman miehen kenkään.
Hovioikeus oli sitä mieltä, että hänen väitettään tönäisystä-
ja vahingossa Suzannen päälle astumisesta ei voi hylätä.
Hovioikeus korosti, että 28-vuotias kantoi kaunaa Larsille.
Lars omisti sukutilan, jossa eräs mies asui vuokralla.
Se mies oli tärkeä 28-vuotiaalle.
Hovioikeuden mielestä nuoremmalla miehellä ei ollut motiivia-
eikä hän kantanut kaunaa Larsille ja Suzannelle.
Hän oli mukana vain ryöstämässä rahaa.
Hovioikeus tuomitsee 28-vuotiaan Christoffer Öhmanin elinkautiseen-
Suzannen ja Larsin murhasta ja ryöstöstä.
Nuorempi mies tuomitaan vain ryöstöstä-
- neljän vuoden vankeuteen.
Kaksoismurha, jossa syytellään toisia, on vaikeimpia selvitettäviä.
Tiedän, että pistää silmään, että tuomitsimme vain toisen murhista-
ja toisen ryöstöstä, mutta niin kävi tällä kertaa.
Jos miettii sitä, mitä olen nähnyt aiemmin urallani-
se on kaikista raain rikospaikka.
Suzanne käärittiin muoviin.
Mietin sitä joka kerta, kun käytän muovikelmua kotona.
Sen täytyi olla tuskallista.
Miksi? Mietin koko ajan miksi.
Miten voi olla niin tyhmä, että kuvittelee-
että jollain on 14 miljoonaa patjan sisällä?
Tai että hän siirtäisi rahat heille ilman että siitä jää jälkiä?
Ei. Se on ihan hullua.
En voi käsittää sitä.
Jäin kaipaamaan heitä kovasti.
Suomennos: Henna Iivarinen Iyuno-SDI Group